পাক সেনার গুলিতে পাখতুনখোয়ায় মৃত ১৭!

ওয়েব ডেস্ক : ফের রক্তাক্ত পাকিস্তান (Pakistan)। তেহরিক-ই-তালিবানের (টিটিপি) (TTP)সঙ্গে পাক সেনার গুলির লড়াইয়ে মৃত্যু (Death) হল ১৭ জনের। পাক সেনার তরফে দাবি করা হয়েছে, মৃতরা সবাই টিটিপি সদস্য।

জানা গিয়েছে, গোপন সূত্রে খবর পেয়ে খাইবার পাখতুনখোয়ায় (Khyber Pakhtunkhwa) কারাক জেলায় অভিযান চালিয়েছিল আসিফ মুনিরের বাহিনী। শুক্রবার এই অভিযান চালানো হয়েছিল। সেই অভিযানে ১৭ জন মৃত্যু হয়েছে বলে জানিয়েছেন হয়ে কারাক জেলার পুলিশ প্রধান শাহবাজ এলাহি। সবাই টিটিপির মুল্লা নাজির সংগঠনের সদস্য বলে দাবি করেছে করা হয়েছে পাক সেনার তরফে।

আরও খবর : আবু ধাবিতে ধৃত খলিস্তানপন্থী জঙ্গি! আনা হচ্ছে ভারতে

প্রসঙ্গত, আফগানিস্তানের মদতপুষ্ট টিটিপি (TTP) দীর্ঘদিন ধরে পাকিস্তানের বিরুদ্ধে লড়াই চালিয়ে যাচ্ছে। খাইবার পাখতুনখোয়া, বালুচিস্তান সহ আফগান সীমান্তে টিটিপির ঘাঁটি রয়েছে। সেই অঞ্চল দিয়ে চিন-পাকিস্তান অর্থনৈতিক করিডোর বা সিপিইসিও গিয়েছে। যার ফলে এই অঞ্চলে প্রায় সময় পাক সেনা ও টিটিপির মধ্যে সংঘর্ষ হয়। তাতে প্রান যায় অনেকের।

কয়েকমাস আগে উত্তর ওয়াজিরিস্তান জেলায় এক আত্মঘাতী হামলায় ১৬ জন পাক সেনার মৃত্যু হয়েছিল। তার পরেই সেখানে অভিযান চালিয়ে ৩১ জনকে হত্যা করেছিল পাকিস্তানের সেনা। সম্প্রতি খাইবার পাখতুনখোয়ায় বোমাবর্ষণ করে ৩০ জন সাধারণ নাগরিককে খুন করেছিল পাক সেনা। ফলে পাকিসিতানে বর্তমান পরিস্থিতি যে পথে এগিয়ে চলেছে, তাতে পাকিস্তানে গৃহযুদ্ধ বেধে যেতে পারে বলে মনে করছেন বিশেষজ্ঞরা।

দেখুন অন্য খবর :